《上京纪行诗 其六 赤城》
元代·胡助

山石似丹垩，赤城因得名。土异产灵瑞，永宜奉天明。

市廛集商贾，有驿通上京。触热此经过，忽看风雨生。

平原走潢潦，河流浩新声。斯须即开霁，灿烂云霞横。

作者简介：元婺州东阳人，字古愚，一字履信。好读书，有文采。举茂才，授建康路儒学录。荐改翰林国史院编修官。后以太常博士致仕卒。有《纯白斋类稿》。